# Naudotojo vadovas

# Asmeninis kompiuteris VAIO Pro 11/13SVP1121/SVP1321

Spausdinti

## Apie atkūrimą

Atkūrimas – tai procedūra, per kurią įtaisytasis saugojimo įrenginys grąžinamas į pradinę gamyklinę būseną. Atnaujinimas – tai procedūra, per kurią perdiegiama operacinė sistema, išlaikant pagrindinius parametrus ir asmeninius duomenis.

Jei VAIO kompiuteris dirba nestabiliai, pirmiausia jį atnaujinkite. Jei problema išlieka, atkurkite kompiuterį.

Kompiuterį galima atkurti dviem būdais:

- iš atkūrimo laikmenos;

- iš atkūrimo srities.

#### Pastaba

- Modeliai su 64 GB arba 128 GB SSD nepalaiko atnaujinimo funkcijos. Jei norite patikrinti SSD talpą, paspauskite mygtuką ASSIST, kai VAIO kompiuteris išjungtas, kad būtų parodytas VAIO Care (Rescue Mode) ekranas, ir pasirinkite Start BIOS setup.

### Kada reikia atkurti arba atnaujinti?

- Jei VAIO kompiuteris pradėjo nestabiliai dirbti.

- Jei VAIO kompiuteris buvo užkrėstas kompiuteriniu virusu.

- Jei nepavyksta pašalinti VAIO kompiuterio trikties.

- Jei netyčia suformatavote diską C:.

### Kurią programėlę naudoti norint atkurti arba atnaujinti VAIO kompiuterį arba sukurti atkūrimo laikmeną?

Naudokite toliau nurodytas programėles.

#### VAIO Care

- Atkūrimo laikmenos kūrimas

- Kompiuterio aparatinės įrangos patikra

#### VAIO Care (Rescue Mode): VAIO recovery solutions

- VAIO kompiuterio atkūrimas

- Duomenų išsaugojimas (atsarginis kopijavimas)

- Visų duomenų trynimas iš įtaisytojo saugojimo įrenginio

#### Windows atkūrimo aplinka (Windows RE) (Windows Recovery Environment (Windows RE))

- Atnaujinti

#### Patarimas

- Jei reikia daugiau informacijos, žr. su VAIO Care ir VAIO Care (Rescue Mode): VAIO recovery solutions pateiktą žinyno failą.

- Taip pat galite atkurti VAIO kompiuterį iš Windows atkūrimo aplinka (Windows RE) (Windows Recovery Environment (Windows RE)).

### Kas yra atkūrimo sritis?

Įtaisytojo saugojimo įrenginio atkūrimo srityje laikomi duomenys, skirti sistemoms ir programėlėms atkurti. Paprastai duomenų šioje srityje modifikuoti ar panaikinti neleidžiama, bet yra specialiai šiam tikslui sukurtų mokamų programėlių.

### Kodėl reikia sukurti atkūrimo laikmeną?

Atkūrimo laikmena naudojama siekiant atkurti pradinę originalią VAIO kompiuterio būklę. Jei nepavyksta paleisti „Windows“ ir panaikinote atkūrimo sritį, atkuriant reikės atkūrimo laikmenos.

Sukurkite atkūrimo laikmeną vos pradėję naudotis kompiuteriu.

Eiti į puslapio viršų

### Susijusi tema

- Atkūrimo laikmenos kūrimas
- VAIO kompiuterio atnaujinimas
- Atkūrimas iš atkūrimo srities
- Atkūrimas iš atkūrimo laikmenos
- Pastabos dėl atkūrimo

Eiti į puslapio viršų