# Naudotojo vadovas

# Asmeninis kompiuteris VAIO Pro 11/13SVP1121/SVP1321

Spausdinti

## Jutiklinio kilimėlio naudojimas

Pirštu braukdami per jutiklinį kilimėlį galite judinti kompiuterio ekrane esantį žymeklį.

Perkėlę žymeklį ant norimo elemento arba objekto, paspauskite kairiojo mygtuko zoną arba dešiniojo mygtuko zoną ir vykdykite įvairias komandas arba atidarykite meniu.

1. Kairiojo mygtuko zona

2. Dešiniojo mygtuko zona

#### Kaip spustelėti

Žymekliui esant virš norimo elemento arba objekto vieną kartą paspauskite kairiojo mygtuko zoną.

Arba vieną kartą bakstelėkite jutiklinį kilimėlį.

#### Kaip spustelėti dukart

Žymekliui esant virš norimo elemento arba objekto greitai dukart paspauskite kairiojo mygtuko zoną.

Arba greitai dukart bakstelėkite jutiklinį kilimėlį.

#### Kaip spustelėti tarsi dešiniuoju klavišu

Žymekliui esant virš norimo elemento arba objekto vieną kartą paspauskite dešiniojo mygtuko zoną.

Arba dviem pirštais bakstelėkite jutiklinį kilimėlį.

Atsižvelgiant į žymeklio vietą, galima atidaryti įvairius nuorodų meniu.

#### Kaip tempti

Žymekliui esant ant norimo elemento arba objekto vieną kartą paspauskite kairiojo mygtuko zoną ir laikydami nuspaudę braukite pirštu per jutiklinį kilimėlį.

Arba greitai dukart bakstelėkite jutiklinį kilimėlį ir bakstelėdami antrą kartą braukite pirštu.

#### Kaip nutempti

Tempkite piktogramą, pvz., failą, į norimą vietą ir atitraukite pirštą nuo kairiojo mygtuko zonos.

Arba greitai dukart bakstelėkite piktogramą ir bakstelėdami antrą kartą braukite pirštu į norimą vietą, tada atitraukite pirštą nuo jutiklinio kilimėlio.

#### Kaip slinkti

Norėdami vertikaliai slinkti ekranu braukite per jutiklinį kilimėlį dviem pirštais aukštyn ir žemyn.

Norėdami horizontaliai slinkti ekranu braukite per jutiklinį kilimėlį dviem pirštais iš vienos pusės į kitą.

#### Kaip eiti atgal arba pirmyn nejudinant žymeklio

Peržiūrėdami svetaines, paveikslėlius ir kt. ant jutiklinio kilimėlio padėkite tris pirštus ir braukite jais iš vienos pusės į kitą, kad pereitumėte atgal / pirmyn nejudindami žymeklio.

#### Kaip didinti arba mažinti

Peržiūrėdami svetaines, paveikslėlius ir kt. suimkite jutiklinį kilimėlį dviem pirštais, kad pakeistumėte mastelį. Pirštus išskėskite, kad priartintumėte vaizdą, arba suglauskite, kad jį sumažintumėte.

#### Kaip atidaryti programos meniu

Padėkite pirštą ant viršutiniojo jutiklinio kilimėlio krašto ir braukite žemyn.

Jei programa nepalaiko programos meniu, programos meniu nepateikiamas.

#### Kaip atidaryti pagrindinius mygtukus

Padėkite pirštą ant dešiniojo jutiklinio kilimėlio krašto ir braukite kairėn. Daugiau informacijos žr. Pagrindinių mygtukų atvėrimas.

#### Kaip perjungti programas

Padėkite pirštą ant kairiojo jutiklinio kilimėlio krašto ir braukite dešinėn, kad pereitumėte prie paleistos programos. Jei paleistos kelios programos, pakartokite šį veiksmą. Programos bus perjungiamos nuo vėliausiai naudotos iki anksčiausiai naudotos programos.

#### Pastaba

- Gestų funkcija (slinkti, atgal / pirmyn, didinti / mažinti, atidaryti programos meniu, atidaryti pagrindinius mygtukus, perjungti programas) gali neveikti, atsižvelgiant į VAIO kompiuterio būseną arba jutiklinio kilimėlio parametrus.

#### Patarimas

- Jutiklinio kilimėlio forma priklauso nuo įsigyto modelio.

- Norėdami gauti daugiau informacijos, kaip naudoti jutiklinį kilimėlį, paleiskite VAIO Control Center, spustelėkite Mouse and Keyboard ir vadovaukitės pateikiamomis instrukcijomis. Norėdami paleisti VAIO Control Center, žr. Programėlės (Apps), Parametrai (Settings) arba Failai (Files) paieška / paleidimas.

Eiti į puslapio viršų

### Susijusi tema

- Jutiklinio kilimėlio įjungimas/išjungimas
- Jutiklinio kilimėlio bakstelėjimo funkcijos išjungimas
- Gestų funkcijos įjungimas/išjungimas

Eiti į puslapio viršų