# Naudotojo vadovas

# Asmeninis kompiuteris VAIO Pro 11/13SVP1121/SVP1321

Spausdinti

## Apie atsarginio kopijavimo tipus

Kurkite atsargines svarbių duomenų kopijas naudodami funkciją Windows Atsarginis kopijavimas ir atkūrimas (Backup and Restore).

Yra keli atsarginio kopijavimo tipai (žr. toliau).

### Failų atsarginių kopijų kūrimas

Galite pasirinkti VAIO kompiuteryje esančius aplankus ir failus ir išsaugoti atsargines jų kopijas išoriniame standžiajame diske.

Informaciją, kaip kurti atsargines duomenų kopijas, žr. „Windows“ žinynas ir palaikymas (Windows Help and Support) („Windows“ žinynas ir palaikymas (Windows Help and Support) atvėrimas).

### Sistemos atvaizdų atsarginių kopijų kūrimas

Galite sukurti atsarginę visos VAIO kompiuterio sistemos kopiją. Jei sugestų įtaisytasis saugojimo įrenginys arba kompiuteris, galėsite naudodami sistemos atvaizdą atkurti kompiuterio būseną, buvusią kuriant atsarginę kopiją.

Norint sukurti sistemos atvaizdą reikia papildomo standžiojo disko, suformatuoto NTFS formatu. Sistemos atvaizdo atsarginę kopiją galima sukurti ir optiniuose diskuose, pvz., „Blu-ray Disc“ arba DVD diske.

Informaciją, kaip sukurti sistemos atvaizdą, žr. „Windows“ žinynas ir palaikymas (Windows Help and Support) („Windows“ žinynas ir palaikymas (Windows Help and Support) atvėrimas).

#### Pastaba

- Mes jokiu atveju, taip pat sugedus VAIO kompiuteriui, neatkursime prarastų duomenų ir neatlyginsime nuostolių už prarastus arba sugadintus duomenis.

- Įsigiję VAIO kompiuterį iš karto susikurkite atkūrimo laikmeną. Jei dėl kompiuterio sutrikimų negalite sukurti duomenų atsarginės kopijos naudodami „Windows“ funkciją, atsarginę duomenų kopiją galite sukurti naudodami atkūrimo laikmenoje esantį atsarginio kopijavimo įrankį.

  Informaciją, kaip sukurti atkūrimo laikmeną, žr. Atkūrimo laikmenos kūrimas.

#### Patarimas

- Jei VAIO kompiuteryje nėra diskų įrenginio, prieš kurdami atsargines kopijas prie kompiuterio prijunkite išorinį įrenginį, pvz., išorinį standųjį diską arba DVD įrenginį, arba pakeiskite C: disko skaidinio dydį ir sukurkite kitą skaidinį. Daugiau informacijos žr. Skaidinių kūrimas.

Eiti į puslapio viršų

### Susijusi tema

- Apie atsarginį kopijavimą
- Duomenų atsarginis kopijavimas, kai nepavyksta paleisti „Windows“
- Duomenų atkūrimas naudojant VAIO Data Restore Tool
- Sistemos failų atkūrimas naudojant atkūrimo tašką, kai negalite paleisti „Windows“

Eiti į puslapio viršų